Diari Oficial de la Generalitat Valenciana


Sumari del DOGV 8273, del 13-04-2018 (2018/3651)

Extracte de la Resolució de 21 de març de 2018, del rector, per la qual es convoca el Concurs de Disseny del Logotip de l'Aula d'Arquitectura situat en l'Escola Tècnica Superior d'Engyinyeria d'Edificació de la Universitat Politècnica de València, per als alumnes de grau del Grau en Arquitectura Tècnica de l'Escola Tècnica Superior d'Enginyeria d'Edificació de la Universitat Politècnica de València, del curs 2017-18.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3651


Data del document
:   21-03-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de març de 2018, del rector, per la qual es convoca el Concurs de Disseny del Logotip de l'Aula d'Arquitectura situat en l'Escola Tècnica Superior d'Engyinyeria d'Edificació de la Universitat Politècnica de València, per als alumnes de grau del Grau en Arquitectura Tècnica de l'Escola Tècnica Superior d'Enginyeria d'Edificació de la Universitat Politècnica de València, del curs 2017-18. [2018/3651]  
  
BDNS (identif.): 393555.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions http://www.pap.minhap.gob.es/bdnstrans:  
  
Primer. Beneficiaris  
Podran participar en el present concurs els alumnes de grau del Grau en Arquitectura Tècnica de l'Escola Tècnica Superior d'Enginyeria d'Edificació de la Universitat Politècnica de València, del curs 2017-18.  
Els participants han de complir, a la fí del termini de sol·licitud, els següents requisits:  
- Estar matriculat d'alguna assignatura dels dos últims cursos de l'Escola Tècnica d'Enginyeria d'Edificació de l'UPV.  
- Estar precol·legiat en el Col·legi d'Aparelladors, Arquitectes Tècnics i Enginyers d'Edificació de València.  
  
Segon. Objecte  
L'objecte d'aquesta convocatòria és premiar la millor proposta per al disseny del logotip que represente l'Aula Arquitectura Tècnica del CAATIE València en l'Escola Tècnica Superior d'Enginyeria d'Edificació de la Universitat Politècnica de València.  
El present concurs consisteix a realitzar un logotip que englobe els valors que pretén desenvolupar l'Aula Arquitectura Tècnica del CAATIE València i represente els compromisos que es deriven d'ells.  
  
Tercer. Bases reguladores  
Accessibles en http://www.etsie.upv.es  
  
Quart. Quantia  
S'establix 1 premi dotat amb:  
- Un únic premi de 300 € al disseny més original.  
  
Quint. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 15 d'abril de 2018.  
  
València, 21 de març de 2018.- El rector: Francisco José Mora Mas.